[{"text_idx": "#000000", "text": "Congre\u0301s internacional de Joves Esperantistes"}, {"text_idx": "#000001", "text": "C\u0302u vi s\u0302atus reprezenti TEJO-n en la komitato de UEA?"}, {"text_idx": "#000002", "text": "La 20-an de julio komencig\u0302os nova trijara komitata periodo, kaj TEJO, kiel reprezentanto de la junaj esperantistoj, rajtas havi 2 komitatanojn A en la komitato de UEA."}, {"text_idx": "#000003", "text": "Jes, sonas interese, sed kiel tio funkcias? C\u0302u g\u0302i funkcias simile al la komitato de TEJO?La rolo de la komitato en UEA kaj en TEJO ja estas simila: temas pri la supera organo de la organizaj\u0302oj, respondeca pri la politikaj direktoj de la asocio. Ankau\u0306 en UEA ekzistas komisionoj, kvankam ne estas strikta regulo kiel en TEJO tiel ke komitatanoj estu membroj de komisionoj."}, {"text_idx": "#000004", "text": "Bele. Sed kiel la komitato laboras?Same kiel en TEJO, ekzistas retlisto por diskuti, kaj reta voc\u0302dono. La c\u0302eesta kunsido okazas c\u0302iam dum Universalaj Kongresoj, simile al TEJO, kie la ordinara kunsido de la Komitato okazas dum IJK."}, {"text_idx": "#000005", "text": "Mi s\u0302atas! Tamen... Mi estas ankorau\u0306 juna kaj mi pli interesig\u0302as pri TEJO. C\u0302u vere gravas por TEJO aktivi en la komitato de UEA?Estas ja grava rolo reprezenti la junularon en nia tegmenta tutmonda organizaj\u0302o. Pluraj decidoj rekte influas TEJO-n. Klara ekzemplo estas la kotizoj, kaj niaj reprezentantoj sukcesis atingi pli favorajn kondic\u0302ojn por la junularo ol unue proponite. Ankau\u0306 gravas subteni kunlaborajn iniciatojn, c\u0302ar ofte ni laboras en sama grundo. La bonfarto de nia tutmonda organizaj\u0302o ankau\u0306 rekte influas la bonfarton de TEJO."}]